Wɔakyerɛw nsɛm yi wɔ Akuapem kasa mu Yaa Asantewaa(pronounciation of "Yaa Asantewa" (help·info)) (wɔwoo no Ahinime bosome da a ɛtɔ so du-nson (17), wɔ afe apem ahanwɔtwe ne aduanan [1840]). Na ɔyɛ Ejisuhemaa wɔ Asanteman mu a ɛka Ghana ho nnɛ da yi. Ne nua barima Nana Akwesi Afrane Okese a ɔyɛ Ejisuhene na ɔpaw no. Ɔdii Asantefoɔ ko a yɛfrɛ no sikadwa ko na yɛsan frɛ no Yaa Asantewaa ko a atia Abrɔfo a wɔdi yɛn so. Wɔwoo no wɔ Besease wɔ afe apem ahanwɔtwe wɔ Ghana atɔe fam, na wɔyɛ mmɔfra mmienu na Yaa Asantewaa yɛ ba panin. Ne nua barima Afrane Panin bɛyɛɛ Ejisuhene kuro a ɛbɛn wɔn. Yaa Asantewaa nyinii no oduaa nnɔbae wɔ asase a ɛbɛn Boankra. Ɔkɔtɔɔ aware so na ɔnyaa babea. Owuu wɔ mfe apem ahankron ne aduonu baako (1921). Na ɔyɛ okuanni ne ɔbatan mapa. Ɔyɛ obi a n'adwene mu dɔ, amanyɔnni, banbɔnni, ɔhemmea,ne odikanfo. Yaa Asantewaa bɛgye din ɛnam sɛ odii Ashanteman anim ko tiaa Britishfoɔ bere a na wɔpɛ sɛ wɔgye Ashanteman Sika Dwa Kɔkɔɔ.